Ameerika Astronoomiaselts

Ameerika Astronoomiaselts (inglise keeles American Astronomical Society, lühend AAS) on mittekommertslik astronoomide ühendus Ameerika Ühendriikides. Ameerika Astronoomiaselts asutati 1899. aastal. Seltsi peakorter asub Washingtonis. Kuni 1915. aastani oli seltsi ametlik nimi Ameerika Astronoomia- ja Astrofüüsikaselts. AAS on katusorganisatsiooni American Institute of Physics liige. Ameerika Astronoomiaselts annab välja nelja ajakirja: Astronomical Journal, Astronomy Education Review, The Astrophysical Journal ja Bulletin of the American Astronomical Society. Ameerika Astronoomiaseltsil on kuus divisjoni. Planetoloogia (loodud 1968) (seisuga 2010 oli 1415 liiget, sh 20% välismaalasi) Dünaamiline astronoomia (1969) Kõrgete energiate astrofüüsika (1969) Päikese füüsika (1969) Ajalooline astronoomia (1980) Laboratoorne astrofüüsika (2012) Ameerika Astronoomiaseltsil on üle 7000 liikme. Seltsi liikmete hulgas on ka füüsikuid, matemaatikuid, geolooge, insenere ja teiste teadusharude esindajaid, kelle teadushuvid hõlmavad nüüdisaegset astronoomiat. AASi liikmed võivad olla erineva liikmestaatusega: täisliige, assotsieerunud liige, noorliige, emeriitliige ja veel mõned staatused kaasamaks seltsi töösse amatöörastronoome ja keskkoolis õppivaid astronoomiahuvilisi. Staatusest oleneb seltsile tasutav liikmemaksu summa. AASi täisliikmeks saamisel on vajalik kahe olemasoleva täisliikme soovitus. Lisaks peab kandidaadil olema doktorikraad astronoomias või selle sidusalal. Kui PhD kraadi ei ole, võib liikmeks kandideerida arvestatavate erialaste teadustööde olemasolul. 1962 – Leonhard V. Kuhi, praegune staatus: emeriitliige 1969 – Jüri Toomre, praegune staatus: täisliige, kuulub Päikese füüsika divisjoni koosseisu 1983 – Jaan Einasto, praegune staatus: emeriitliige Ameerika Astronoomiaselts annab välja igal aastal välja umbes 20 auhinda, sealhulgas: Henry Norris Russelli loeng – elutööauhind astronoomias Dannie Heinemani astrofüüsikaauhind – silmapaistva töö eest astrofüüsikas Gerard P. Kuiperi auhind – elutööauhind planetoloogias Brouweri auhind – elutööauhind dünaamilises astronoomias Bruno Rossi auhind – olulise viimase aja panuse eest kõrgete energiate astrofüüsikas Leroy E. Doggetti auhind – astronoomia ajaloo alase töö eest George Ellery Hale’i auhind – elutööauhind Päikese astronoomias Ameerika Astronoomiaseltsi nõukogu võib valida seltsi auliikmeid (Honorary Members), kuid mitte enam kui ühe inimese aastas. Valik tehakse väljapaistvate astronoomide hulgast, kes ei ela Põhja-Ameerikas. 1915 – Johan Oskar Backlund, Rootsi ja Venemaa astronoom, kes enne Pulkovo observatooriumisse siirdumist, töötas aastail 1876–1879 Tartu observatooriumis observaatorina ja Tartu ülikoolis matemaatikalektorina. 1912 – David Gill, Briti astronoom 1914 – Arthur Auwers, saksa astronoom 1916 – Jacobus Cornelius Kapteyn, hollandi astronoom 1921 – Frank Watson Dyson, Briti astronoom, Kuninglik astronoom ? – Jossif Šklovski, Venemaa astrofüüsik ? – Thomas Cowling, Briti astronoom ? – Viktor Hambardzumjan, armeenia ja Venemaa astrofüüsik 1970 – Pol Swings, Belgia astronoom 1970 – Jan Hendrik Oort, hollandi astronoom 1970 – Otto Heckman, saksa astronoom 1973 – Bengt Strömgren, taani astronoom ja astrofüüsik 1982 – Manali Kallat Vainu Bappu, India astronoom 1983 – Michael John Seaton, Briti matemaatik, füüsik ja astronoom 1985 – Adriaan Blaauw, hollandi astronoom 1994 – Lodewijk Woltjer, hollandi astronoom 1997 – Rašid Sjunjajev, Venemaa astrofüüsik 2001 – Donald Lynden-Bell, Briti astrofüüsik 2003 – Catherine Cesarsky, prantsuse astronoom 2004 – María Teresa Ruiz, Tšiili astronoom 2006 – Martin J. Rees, Briti kosmoloog ja astrofüüsik, Kuninglik astronoom 2011 – Malcolm Longair, Briti astrofüüsik, Cambridge’i Ülikooli emeriitprofessor 2012 – Yasuo Tanaka, jaapani astrofüüsik, emeriitprofessor, röntgenastronoomia juhtivaid teadlasi 2013 – Ewine Fleur van Dishoeck, hollandi astronoom, Leideni Ülikooli molekulaarse astrofüüsika professor American Astronomical Society Koduleht ( inglise keeles) Member Directory Liikme otsing AASi kodulehel ( inglise keeles) Honorary Members AASi auliikmed ( inglise keeles)